system
Răspunde în limba română, în stilul Wikipedia, cat mai corect gramatical.
user
Ce poți relata despre Comuna Izvoarele Sucevei, Suceava?
assistant
Izvoarele Sucevei (în , în ) este o comună în județul Suceava, Bucovina, România, formată din satele Bobeica, Brodina și Izvoarele Sucevei (reședința). De asemenea, face parte din regiunea etno-cultural-lingvistică Huțulșcina.

Geografie 
Izvoarele Sucevei se află în extremitatea nordică a României, la granița cu Ucraina, în nord-vestul județului Suceava. Comuna măsoară 8 km pe direcția NV-SE, de-a lungul rîului Suceava și 28 km pe direcția SV-NE, între limitele cu comunele vecine Cîrlibaba și Brodina.

Teritoriul comunei ocupă porțiuni din nordul Obcinei Mestecăniș, la vest și Obcinei Feredeului, la est.

Cea mai mare altitudine se întîlnește în vîrful Hrobi (1.506 m), iar cea mai mică în punctul Gura Cununii (790 m), acolo unde rîurile Brodina și Pohonișoara părăsesc teritoriul comunei.

În extremitatea nordică a comunei se află un punct de trecere a frontierei în Ucraina.

Principalele drumuri sînt spre Cîmpulung Moldovenesc (56km, peste pasul Izvor, 1.130 m altitudine), Rădăuți (80 km, peste pasul Pohoniș, situat la 1.227 m altitudine) și spre Cîrlibaba (33 km, peste pasul Bobeica, 1.227 m altitudine).

Izvoarele Sucevei are parte de un climat temperat-continental moderat, cu influențe subbaltice. 75% din teritoriul comunei e ocupat de păduri, iar 20% de pășuni și fînețe.

Fauna cuprinde: cerbul carpatin, rîsul, cocoșul de munte, lupul, ursul brun. Se pare că s-au întîlnit și zimbri, pînă spre sfîrșitul sec. XIX.

Demografie 

Conform recensământului efectuat în 2021, populația comunei Izvoarele Sucevei se ridică la 1.984 de locuitori, în scădere față de recensământul anterior din 2011, când fuseseră înregistrați 2.063 de locuitori. Majoritatea locuitorilor sunt ucraineni (76,92%), cu o minoritate de români (14,01%), iar pentru 8,92% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,8%), cu o minoritate de adventiști (2,87%), iar pentru 9,07% nu se cunoaște apartenența confesională.

Politică și administrație 
Comuna Izvoarele Sucevei este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istoric 

Satul a fost întemeiat în secolul al XVIII-lea de către huțuli veniți din Pocuția.

De-a lungul timpului, Izvoarele Sucevei a făcut parte din Moldova (1742-1774), Austro-Ungaria (1774-1918) și România (din 1918).

Din secolul XIX pînă la primul război mondial populația satului era majoritar germană, a doua etnie ca număr reprezentînd-o huțulii.

Între decembrie 1918 și iunie 1919 a făcut parte din Republica Huțulă, stat cu capitala în orașul Frasin (Iasinia) (astăzi aflat în Regiunea Transcarpatia a Ucrainei), nerecunoscut și dizolvat de Armata Română în vara anului 1919.

Este formată din mai multe cătune precum:Priciuca, Calela, Arșița, Oglinda, Salaș, Hrabusna, Buc, Cununa, Hrebeni,  Hrobi, Cobilioara,  Ploșcii, Pohoniș, Aluniș, Eme, Ili.

Cultura 
Din Izvoarele Sucevei sînt originari reputatul inginer parizian Nicolae Droniuc (Микола Дрoнюк, de la Laboratoire central des ponts et chaussées, Paris) și pictorul Vasile Hutopila (Василь Гoтoпилo'''').

Note 

Izvoarele Sucevei